COMUINA GRUIA
JUDETUL MEHEDINTI
ANEXA 5  la PH  13  din 02 02 2022
Regulament privind administrarea, exploatarea şi păşunatul pajiştilor permanente din domeniul privat al Comunei Gruia,judeţul Mehedinti
Cap. I. Principii generale.
Art. 1. Prevederile prezentului regulament stabilesc drepturile şi obligaţiile deţinătorilorde animale privind regimul de păşunat precum şi reguli de exploatare a pajiştilor  permanente din domeniul privat al comunei Gruia în conformitate cu O.U.G. 34/23.04.2013, Normele metodologice aprobate prin H.G. 1064/11.12.2013 pentru aplicarea prevederilor O.U.G. 34/23.04.2013 privind organizarea, administrarea şi exploatarea pajiştilor permanente şi pentru modificarea şi completarea Legii Fondului Funciar nr. 18/1991 și O.U.G. 57/2019 privind Codul Administrativ.
Art. 2. Regulamentul stabileşte obligaţiile deţinătorilor de animale, persoane fizice si juridice, care au domiciliul /sediul exploataţiei pe teritoriul comunei comunei Gruia , privind înregistrarea animalelor deţinute în gospodărie la Registrul Agricol din cadrul primăriei precum şi reglementarea organizării, administrării şi exploatării pajiştilor permanente în comuna Gruia.
Cap. II. Organizarea păşunatului.
Deţinătorii de pajişti sunt obligaţi să menţină suprafaţa totală ca păşune/fâneaţă.
Păşunatul se efectuează pe păşunile aflate în proprietatea privată al comunei, pe baza unui contract de închiriere.
Închirierea păşunilor se face pe baza solicitărilor justificate ale deţinătorilor de animale din comuna Gruia depuse la Primărie şi care sunt însoţite de documente care atestă că animalele din speciile bovine, ovine, caprine şi ecvidee pentru care solicită suprafeţe de pajişti sunt înscrise în RNE.
Comuna Gruia, prin primar, în conformitate cu Hotărârea Consiliului Local, în baza cererilor deţinătorilor de animale persoane fizice sau juridice având animale înscrise în RNE încheie contracte de închiriere în condiţiile legii pentru suprafeţe de pajişti disponibile proporţional cu efectivele de animale deţinute în exploataţie pe o perioadă de maxim 7 ani.
Închirierea izlazului se va face prin atribuire directă pentru crescătorii de animale conform caietului de sarcini şi a documentaţiei de atribuire.
Pe baza actelor depuse comisia constituită prin dispoziţia primarului:
1. Verifică eligibilitatea cererilor şi exactitatea datelor înscrise;
2. Stabileşte suprafeţele pe care le pot închiria solicitanţii conform documentelor prezentate şi reglementărilor legale.
3. Stabileşte solicitanţii care au dreptul de închiriere;
4. Controlează respectarea prevederilor contractuale stabilite pentru pajiştile închiriate;
5. Controlează respectarea regimului pastoral şi a prevederilor regulamentului de păşunat şi amenajamentului pastoral;
6. La calculul suprafeţelor ce urmează a fi închiriate se va ţine cont de încărcătura UVM/ha, fiecărei exploataţii îi va fi acordată prin contractul de închiriere suprafaţa raportată la numărul de UVM înscrise în RNE.
Sezonul de păşunat începe de la 20 aprilie până la 31 octombrie pentru bovine şi ecvidee şi 20 mai până la 15 noiembrie pentru ovine şi caprine.
Cererile pentru închirierea pajiştilor din proprietatea comunei Gruia vor fi depuse la sediul Primăriei Gruia.
Cap. III. Obligaţiile deţinătorilor de animale.
Deţinătorii de animale, persoane fizice şi juridice, din comuna Gruia sunt obligaţi:
a. Să înregistreze în evidenţele agricole ale comunei efectivele de animale şi să actualizeze datele ori de câte ori intervin modificări în efectivele de animale deţinute;
b. Să respecte întocmai prevederile contractuale;
c. Să achite impozitele şi taxele locale la zi pentru suprafata de pasune inchiriata.
Cap. IV. Obligaţiile păstorilor şi responsabililor de turme.
Responsabilii de turme sunt obligaţi:
a. Să încheie contract de păşunat cu deţinătorii păşunilor conform prevederilor prezentului regulament;
b. Să respecte întocmai prevederile la sezonul de păşunat şi amplasamentul de păşunat;
c. Bovinele și cabalinele vor păşuna în trupurile de păşune din vatra satului respectiv;
d. Răspund material pentru pagubele produse de animalele lăsate în grija lui;
e. Răspund material pentru pagubele produse de animale din neglijenţa angajaţilor lor;
f. Răspund material pentru integritatea şi sănătatea animalelor lăsate în grija lor;
g. Au obligaţia să efectueze lucrări de îmbunătăţire pe trupurile de păşune primite în
administrare după cum urmează:
Curăţirea păşunilor de pietre, mărăcini şi de vegetaţie arbuștiferă nevaloroasă,;
Distrugerea muşuroaielor;
Combaterea buruienilor şi executarea lucrărilor de desecare pentru eliminarea vegetaţiei hidrofile.
Cap. V. Contravenţii şi sancţiuni.
(1). În conformitate cu prevederile prezentului regulament coroborat cu legislaţia română în vigoare constituie contravenţii, dacă nu sunt prevăzute ca infracţiuni, următoarele fapte şi se sancţionează după cum urmează:
a. Începerea păşunatului înainte de data stabilită în prezentul regulament;
b. Nerespectarea amplasamentului pe specii prevăzut în regulament şi contract;
c. Acceptarea la păşunat a animalelor aparţinând cetăţenilor din alte localităţi decât comuna Gruia.
(2.) Faptele prevăzute la alin. (1). constituie contravenţie şi se sancţionează cu amendă de la 250 la 500 lei    pentru persoane fizice, respectiv cu de la 2000 la 4000 lei pentru persoane juridice.
(3). Constatarea contravenţiilor şi aplicarea sancţiunilor se face de către primar si persoane împuternicite de acesta (agenţii de poliţie locală şi paznicul de păşune).
(4). Neîndeplinirea obligaţiilor prevăzute în regulament de către păstori şi responsabili de turme se sancţionează cu amendă de la 500 la 1000 lei.
(5). Amenzile se fac venit la bugetul local.
TRUPURI DE PASUNE
	Nr. Crt.
	Localizare – parcela
	Suprafata ha
	CF nr 

	1
	Gruia T 72   P 872
	83,5462
	51274

	2
	Gruia T 77   P 654, 948
	10,9194
	51285

	3
	Izvoarele  T 38   P 424,425,426,427
	15,9701
	51280

	4
	Izvoarele    T 49   P 556
	17,8402
	51076

	5
	Izvoarele    T 4/7   P 54
	  1,6980
	51384

	6
	Izvoarele    T 49    P 556
	47,8065
	51077

	7
	Izvoarele    T 39    P 432 , 432/1
	38,3091
	51306

	8
	Izvoarele    T 1      P 10 
	52,9518
	51070

	9
	Izvoarele    T 49    P 556/1
	12,4684
	51074

	10
	Izvoarele    T 13    P 187 , 189
	33,9362
	

	11
	Izvoarele    T 49    P 556
	33,3916
	51071

	12
	Izvoarele    T 5      P 55
	4,1518
	51380

	13
	Izvoarele    T 49    P 556
	16,2168
	51269

	14
	Poiana Gruii T 113   P 1169
	25,5650
	51272



VICEPRIMAR 
Budirinca Adrian 
